Document ID: /roh_data/filtered/fineweb-2-filterrobots_roh.jsonl.gz/66523

"Nus essan quatter dunnas da Sent e nus essan qua da chasa en quatter differentas modas.» Uschia descriva l’autura tudestga Angelika Overath las quatter dunnas da Sent. Ella sezza e ses um Manfred Koch èn arrivads avant otg onns en l’Engiadina Bassa. Be il pli pitschen da lur trais uffants è vegnì cun els. Ussa cura ch’il mat cumenza la scola chantunala a Cuira sto la scriptura chattar ina nova moda per esser da chasa a Sent. Aita ha vivì be paucs onns en in auter lieu che Sent. Cura ch’i ha sa preschentà ina bun’occasiun per lavurar, è ella turnada en sia vischnanca d’uffanza. Ses um Jachen enconuscheva ella anc dal temp da scola. Ensemen han els fundà famiglia e fabritgà si lur puraria a Sent. Ida viva a Sent dapi sia pensiun avant diesch onns. Creschida si è ella sco figlia da Randulins en la Svizra Bassa. Ses geniturs dentant avevan adina ditg, che Sent saja lur patria. Per ina matta n’era quai betg simpel da chapir, che la patria avess dad esser là, nua ch’ins passentava be la stad e nua ch’ils amis mancavan. Helen è arrivada avant 25 onns a Sent. «Jau era la dunna dad in indigen ed hai uschia svelt gì mia plazza en la rait sociala dal cumin», declera ella. Oz cura ch’ils uffants èn gronds e na vivan betg pli a chasa vul Helen cumenzar anc ina giada insatge nov en in auter lieu. Las reflexiuns da l’autura Angelika Overath mainan tras il film e creeschan rapports tranter las istorgias da las quatter dunnas. I resorta che «Esser da chasa» ha numerus aspects.
Ivo Zen
Alva Film Production
RTR
Qua chattais Vus ils megliers films e las meglras serias e docus – senza custs supplementars. L'entira purschida da films e serias en la versiun originala cun suttitels u sincronisada, propostas persunalisadas per films, serias e collecziuns spezialas. Tut quai che Vus duvrais è in login.
Play Suisse As porscha il meglier da las producziuns e coproducziuns da SRF, RTS, RSI e RTR. Damai che Play Suisse vegn finanzià via la SSR, na resultan nagins custs supplementars per utilisar la purschida.
Tuttina sche Vus preferis la televisiun (Swisscom blue TV – disponibel sin la Swisscom Box e la TV-Box (UHD), Apple TV, Android TV), il smartfon u il computer: Play Suisse pudais Vus utilisar dapertut. Quai vul dir: midar senza interrupziun tranter differents apparats e guardar vinavant là, nua che Vus avais chalà, far glistas da favurits che Vus vulais guardar pli tard, crear cuntegns persunalisads ed anc bler auter pli.
Novitads, gronds success ed il meglier da noss archivs. Tut en la versiun originala suttitulada u sincronisada en tudestg, franzos, talian e mintgatant er en rumantsch.